《拟刘晨阮肇入天台效曹唐》
明代·徐熥

历尽千山与万山，白云飞处见松关。路从碧涧通仙窦，梦绝红尘出世间。

花落洞中春寂寂，日斜溪上水潺潺。哀呼四壁多猿鸟，迷却来踪不可还。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。